แบงก์โน้ตส์
ใครที่ปรามาสว่า เสี่ยออดธัชพล กาญจนกูล รองผู้อำนวยการอาวุโสและรักษาการผู้อำนวยการ ธนาคารออมสิน เป็นได้แต่มือสองตัวสำรอง ต่อจากนี้อาจจะต้องหน้าแตก
23 ส.ค. 2555

เลือกม่ายถูก
ใครที่ปรามาสว่า เสี่ยออด-ธัชพล กาญจนกูล รองผู้อำนวยการอาวุโสและรักษาการผู้อำนวยการ ธนาคารออมสิน เป็นได้แต่มือสองตัวสำรอง ต่อจากนี้อาจจะต้องหน้าแตก
เพราะตอนนี้เสี่ยธัชพล ได้ยาดีเส้นกวยจั๊บ ทำให้มั่นใจเกินร้อย ยิ้มน้อยยิ้มใหญ่เช้าเย็นว่า จะก้าวขึ้นเป็นเบอร์หนึ่งแบงก์ใหญ่ในไม่ช้านี้
ไม่เชื่อตอนนี้ก็ลองไปถาม เสี่ยออด ว่า ยื่นใบสมัครเป็นผู้อำนวยการธนาคารออมสินหรือยัง เสี่ยออด จะตอบกลับทันควันว่า จะให้ผมยื่นที่ไหนดีล่ะระหว่าง “เอ็มดีธนาคารออมสิน” กับ “เอ็มดีธนาคารกรุงไทย”
ไม่เชื่อก็ต้องเชื่อ ตอนนี้เสี่ยออดเลือกได้ถึงขั้นรักพี่เสียดายน้อง
จะไปแบงก์กรุงไทยใหญ่แต่ร้อนก็ได้ หรือจะไปแบงก์ออมสินที่คนขวางอยู่ก็ยังได้ ถือว่าไม่ธรรมดา
เสี่ยออด ยังแอบกระซิบว่า ชื่อแคนดิเดตเอ็มดี “ว” จากแบงก์ปล่อยได้แต่บ้าน ที่ว่าแน่ๆ จะมาเป็นผู้อำนวยการธนาคารออมสิน ตอนนี้ก็ยังไม่แน่นะครับ
เช็กข่าวละเอียดยิบอย่างนี้ ทำให้เสี่ยออดตอนนี้สองจิตสองใจ เลือกไม่ถูกจะไปเป็นใหญ่แบงก์ไหนดี